Lumsk

Lumsk is a Fowk metal baund frae Norawa.  They jyne thegithir progresive metal an Norse fowk muisic.  Aw their sangs is in Norse.

Owerview
Efter ae sel-producit demo, Lumsk set furth an EP cried Åsmund Frægdegjevar in 2001 wi Spikefarm Records.  This got guid publicity in the Norrowegian muisic press, an won the baund the attention o the mair muckle label Tabu Recordings, wi wham they signed the neist year an set furth their debut album, also cried Åsmund Frægdegjevar.  The album's sangs thegither mak a saga-nairrative ament the auld Norse hero Åsmund that sailed frae Ireland tae lowse a king's bonnie dochter frae a curn o scunnersome trowes.

Wi a new lilter at the mic, the baund pit furth their seicond album, Troll in 2005.  This wes deifferent in twa-thrie weys frae the debut: muicically it wesna sae heivy or daurk; an leirically it didna mak ae storie, raither ilka sang wes a wee storie in itsel.  The stories wes taen frae Norse Meethology an the leirics wes screived by Birger Sivertsen an his guidwife Kristin.  Also in 2005, the baund pit out a single cried Nidvisa, that also haed the sang Allvis frae the album Troll.  The single wes scrieved fer Norse action curn Gi oss jula tilbake (Gie us back Christenmas) tae prostest agin depairtment stores pittin out their Christenmas buntin ower early an spulyin the blytheness an special feelin o Christenmas.  The profits frae the sale o the single gaed tae the action curn.

The baund's third fou-length album, Det Vilde Kor wes set furth in 2007.  Wi this record, the baund eikied muisic tae Det Vilde Kor - a gaitherin o musardrie by the kenspeckle Norrowegian makar Knut Hamsun (1859-1959), that wes a gey important chiel in the biggin o modren Norrowegian leeteratur an cultur (atweil, he wes a muckle influence on monie modren scrievers).

In July 2007, the band announcit that Ketil an Siv Lena (that's mairriet on ilk ithir) wad be qauttin the baund due tae haen a bairn due.  As o February 2008, replacements hae been funnd fer baith o thaim in the form o twa instrumental leirers frae Swaden (tho their names haena been announcit yet), the baund is reingin fer a new lilter and a new album is bein warked on.

Line-up
Members
 Espen Warankov Godø - Piano, Hammond, Synthesizer
 Eystein Garberg - Guitar
 Haakan Lundqvist - Guitar
 Jenny Gustafson - Violin
 Espen Hammer - Bass Guitar
 Vidar Berg - Drums

Umwhile Members
 Siv Lena Waterloo Laugtug - Violin
 Ketil Sæther - Guitar
 Alf Helge Lund - Drums
 Bjørnar Selsbak - Guitar
 Vibeke Arntzen - Liltin

Discography
Demos
 Demo 2001 (2001)
Albums
 Åsmund Frægdegjevar (2003)
 Troll (2005)
 Det Vilde Kor (2007)

Singles/ EPs
 Åsmund Fraægdagjevar (2001)
 Nidvisa (2005)

Fremmit Airtins
Offeecial Wabstaid, wi monie sound an video clips 
Promo video fer Om Hundrede Aar Er Alting Glemt

Category:Norse fowk metal muisical groups